Diari Oficial de la Generalitat Valenciana


Sumari del DOGV 4554, del 29-07-2003 (2003/8358)

Informació pública del programa d'actuació integrada amb documentació annexa de la unitat d'execució 7-E, Tierno Galván.
------------------------------------------------------------------------------------------------------------------------

### Dades del document

Número de DOGV
:   4554

Data del DOGV
:   29-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8358


Organisme emissor
:   Ajuntament de Xilxes

Tipus de document
:   Anunci

Informació pública del programa d'actuació integrada amb documentació annexa de la unitat d'execució 7-E, Tierno Galván. [2003/Q8358]
  
Esta Alcaldia Presidència, mitjançant la Resolució de data 19 de juny de 2003, va acordar sotmetre a informació pública, durant el termini de 20 dies hàbils, comptadors des del sendemà de la publicació en el Diari Oficial de la Generalitat Valenciana, l'alternativa tècnica de programa per al desenvolupament mitjançant gestió indirecta de l'actuació integrada de la unitat d'execució 7-E, Tierno Galván, acompanyada del corresponent projecte d'urbanització i del projecte de reparcel·lació d'esta, presentats per l'Agrupació d'Interés Urbanístic UE 7-E, Tierno Galván, juntament amb els estatuts i acords socials d'esta agrupació, mitjançant la publicació d'un edicte en el Diari Oficial de la Generalitat Valenciana i en un diari d'informació general de la Comunitat Valenciana, a l'empara de l'establit en l'article 45 de la Llei 6/1994, de 15 de novembre, Reguladora de l'Activitat Urbanística.
  
Es fa constar que durant este termini les persones interessades en este procediment podran formular davant d'este ajuntament qualssevol al·legacions que els convinguen segons dret, així com unes altres alternatives tècniques de programa i, si s'escau, proposicions juridicoeconòmiques, tot això en els termes i condicions de la Llei 6/1994 esmentada.
  
Este expedient administratiu juntament amb la documentació es podrà consultar a l'Ajuntament de Xilxes, els dies hàbils i durant les hores d'atenció al públic.
  
Segons l'establit en l'article 46, paràgrafs 4t i 5é de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat.
  
Una vegada finalitzat el segon termini, el següent dia hàbil immediatament posterior tindrà lloc l'acte d'obertura de pliques a l'Ajuntament de Xilxes, a les 13.00 hores. Durant els 10 dies següents a l'obertura de pliques podran ser objecte de consulta i d'al·legacions totes les actuacions de l'expedient.
  
De conformitat amb el que es disposa en l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, mitjançant el present anunci, a més a més, se cita els propietaris afectats que puguen resultar desconeguts o dels qui s'ignore el lloc per a efectuar la notificació, perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement general, de conformitat amb el que es disposa en l'article 46 de la Llei 6/1994.